Feb 13,2019
నష్టాల్లోంచి తేరుకోని మార్కెట్లు
ముంబయి: వరుసగా నాలుగో రోజూ దేశీయ స్టాక్‌ మార్కెట్లు నష్టాలను నమోదు చేశాయి. మంగళవారం పలు సూక్ష్మ గణాంకాలు వెలువడనున్న నేపథ్యలో మార్కెట్లో మదుపరులు అప్రమత్తంగా ట్రేడింగ్‌ నిర్వహించారు. పారిశ్రామిక ఉత్పత్తి సూచీ, ద్రవ్యోల్బణం సూచీలపై ప్రతికూల వార్తల నేపథ్యంలో మదుపర్లు అమ్మకాలకు మొగ్గు చూపారని విశ్లేషకులు పేర్కొన్నారు. దీనికి తోడు భారత బ్యాంకింగేతర విత్త సంస్థల ప్రగతిపై నెలకొన్న అనుమానాలు మార్కెట్లను ఒత్తిడికి గురి చేశాయి. ఈ నేపథ్యంలో మంగళవారం బీఎస్‌ఈ సూచీ సెన్సెక్స్‌ 241.41 పాయింట్లు పతనమై 36,153.62కు పడిపోయింది. మరోవైపు ఎన్‌ఎస్‌ఈ సూచీ నిఫ్టీ 57.40 పాయింట్లు (0.43 శాతం) తగ్గి 10,831 పాయింట్ల వద్ద ముగిసింది.
మీ స్నేహితులకు రికమెండ్ చెయ్యండి